**Πρόσκληση εκδήλωσης ενδιαφέροντος Σχολής Γονέων**

Η Περιφέρεια Κρήτης σε συνεργασία με το Τμήμα Κοινωνικής Εργασίας του Ελληνικού Μεσογειακού Πανεπιστημίου και με τη στήριξη του Δήμου Χερσονήσου στο πλαίσιο των συνοδευτικών μέτρων του προγράμματος «Κοινωνική Σύμπραξη Περιφέρειας Κρήτης – Αποκεντρωμένες προμήθειες τροφίμων και βασικής υλικής συνδρομής, διοικητικές δαπάνες και παροχή συνοδευτικών μέτρων 2018-2019» προσκαλούν όλους τους ενδιαφερόμενους δημότες να συμμετέχουν ενεργά στη Σχολή Γονέων.

Έχοντας ως γνώμονα ότι η κοινωνική αποσταθεροποίηση, η οποία επικρατεί στις μέρες μας έχει επηρεάσει την ψυχολογία παιδιών και γονέων, η συγκρότηση της σχολής θεωρείται ζωτικής σημασίας για να βοηθήσει στη διαχείριση του άγχους και στην επίλυση των ενδοοικογενειακών συγκρούσεων. Η συγκεκριμένη σχολή έχει σκοπό την ενίσχυση του γονεϊκού ρόλου στοχεύοντας στην ανάπτυξη δεξιοτήτων επικοινωνίας και διαφοροποίησης της στάσης των γονέων μέσω βιωματικών ασκήσεων και τεχνικών χρησιμοποιώντας την τεχνική της ομάδας. Το πρόγραμμα είναι δομημένο, έτσι ώστε οι γονείς να χτίσουν μια ποιοτική σχέση με τα παιδιά τους, καταρρίπτοντας τα άκαμπτα και αυταρχικά μοτίβα της παραδοσιακής οικογενειακής κουλτούρας, αναπτύσσοντας δεξιότητες του «Υπεύθυνου», «Αποτελεσματικού» και κατά βάση «Δημοκρατικού» γονέα.

Η θεματολογία των συνεδριών είναι:

* Συνεδρία 1η: Γνωρίστε το παιδί μέσα σας / Γνωρίστε τον έφηβο εαυτό σας
* Συνεδρία 2η: Καλλιεργώντας δεξιότητες επικοινωνίας - η ουσιαστική επικοινωνία - οι δύο όψεις επικοινωνίας - ενεργητική και ενσυναισθητική ακρόαση.
* Συνεδρία 3η: Καλλιεργώντας δεξιότητες επικοινωνίας - μη λεκτική επικοινωνία - έκφραση συναισθημάτων.
* Συνεδρία 4η: Θετικά όρια - ενισχύοντας τη θετική συμπεριφορά. Θετική ανταπόκριση των εφήβων.
* Συνεδρία 5η: Ενίσχυση αυτοεκτίμησης - αυτοεικόνας - Λήξη συνεργασίας -Αξιολόγηση.

Θα πραγματοποιηθούν πέντε (5) εβδομαδιαίες δια ζώσης συναντήσεις διάρκειας μιάμισης ώρας, τηρώντας τα ειδικά πρωτόκολλα υγειονομικού περιεχομένου στο πλαίσιο της λήψης μέτρων έναντι του κορωνοϊού COVID-19.

**Ημερομηνίες διεξαγωγής:**

Σάββατο 20 Νοεμβρίου 2021

Σάββατο 27 Νοεμβρίου 2021

Σάββατο 4 Δεκεμβρίου 2021

Σάββατο 11 Δεκεμβρίου 2021

Σάββατο 18 Δεκεμβρίου 2021

**Ώρα:** 17:00-18:30

**Χώρος:** Αίθουσα πολλαπλών χρήσεων στο ισόγειο του Δημοτικού Καταστήματος Μαλίων Δήμου Χερσονήσου

Ο συντονισμός έχει ανατεθεί στην κυρία Καργιωτάκη Αγγελική, Κλινική ψυχολόγο, MSc.

Είστε ευπρόσδεκτοι να δηλώσετε τη συμμετοχή σας έως την Πέμπτη 18 Νοεμβρίου 2021.

**Τηλέφωνα επικοινωνίας:**

2897340045, 2897340049, 2897340075 Τμήμα Κοινωνικής Προστασίας, Παιδείας και Πολιτισμού Δήμου Χερσονήσου

2897340036, 2897340040 Κέντρο Κοινότητας Δήμου Χερσονήσου

**Αποστολή γραπτού μηνύματος στην ηλεκτρονική διεύθυνση:**

lahers@hmu.gr

**Πληροφορίες:**

Εργαστήριο Μελέτης Συμπεριφορών Υγείας και Οδικής Ασφάλειας, Ελληνικού Μεσογειακού Πανεπιστημίου, τηλ. 2810379241